google/wiki40b huggingface dataset:
Kangjia

Kangjia-funnstedet (Kangjia yizhi 康家遗址) er et neolittisk funnsted i den kinesiske provins Shaanxi. Den ligger nord i landsbyen Kangjia 康家村 i storkommunen Xiangqiao 相桥镇  i bydistriktet Lintong 临潼区 i Xi'an. Stedet dateres til -4000 yil -2000. Her er det blitt funnet spor av mer enn 300 bygninger og over titusen artefakter av leirtøy (overveiende grå keramikk), stein, knokler og horn.
Kangjia-funnstedet (Kangjia yizhi) ble i 2001 oppført på Folkerepublikken Kinas liste over kulturminner (5-113).
Roskilde 6

Roskilde 6

Skipet er bygget av eik og er av høy håndverksmessig kvalitet. Analyser av treverket har vist at trærne som skipet er bygd av, ble hugget i nærheten av Oslofjorden, kanskje Østfold, eller mer sannsynlig Vestfold, i år 1025. Skeiden hadde blitt omhyggelig reparert og bar ikke preg av slitasje, men akterstevnen hadde blitt delvis opphugd trolig da det var forsøkt trukket inn på lavt vann. Reparasjonen ble sannsynligvis utført et sted i de baltiske landene.
Konstruksjonen på skeiden viste flere interessante nyheter om hvordan de danske langskipene var bygd, kjølen som er lagd av eiketre, var satt sammen av et midterstykke og to endestykker mot stevnene, tilsammen var hele 32 meter langt. Bunnstokkene eller spanter hadde en innbyrdes avstand på 78 cm som også er avstanden mellom årene, ovenpå spantene er tofter satt over skipsdekket som roere sittet på. 
Ifølge viten fra arbeidet med andre vikingskip er det foreslått en mulig rekonstruksjon av riggen. Den besto av et stort råseil på nesten 200 kvadratmeter satt på en høy mast i midtskipet.
Utenfor skipet, under plankene i styrbordssiden, ble det funnet en naturgren som var stukket inn i en svart flintestein. En runeinnskrift på grenen kunne leses: «Sakse ristet disse runer...»

Funnet

Vikingskipshallen i Vikingskipsmuseet i Roskilde ble utvidet i 1990-årene, i arbeidet ble en U-formet kanal utgravd inn i fjordbredden omkring bygningen som innholdte Skuldelevskipene fra Roskilde Fjord. Roskilde 6 ble funnet i februar 1997 på dørstokken til det nye museet.
Under utgravningen av kanalen fant arbeiderne til alles overraskelse 9 skipsvrak som alle er klinkbygd fra slutten av vikingtiden og inn i middelalderen. Gravmaskinene gjorde stor skade på de fleste vrakene som ble utgravd og tatt i forvaring av museet. På Roskilde 6 er nesten hele kjølen bevart. Hele babord side er borte, men ca 25 prosent av bordgangene midtskips på styrbord side er bevart.
I juni 2013 åpnet vandreutstillingen "VIKING" på Nationalmuseet i København, hvor rekonstruksjonen av skipet vises for første gang. I et 37 meter langt stålskjelett er vrakrestene av skipet innmontert. Etterhvert skal hele utstillingen, inkludert stålskjelettet med skipsdelene, vises både på British Museum i London og ved Museum für Vor und Frühgeschichte  i Berlin. Konserveringen av det arkeologiske trematerialet er foretatt av Nationalmuseet i København i en langson prosess hvor man har benyttet en vannløselig og stabil voks, PEG-2000,og deretter frysetørring. Arbeidet har vært ledet av konservator Kristiane Strætkvern.
Elias rekefisker

Handling

En familie bor i en fiskeby på en øy på Sørlandet. Sønnen i familien, Elias, finner en skadet brevdue og lar den bo i dukkehuset til søsteren Eva. En båt legger til ved øya og Elias mistenker at mennene ombord er de som skadeskutt duen. Elias begir sig sammen med faren ut for å tråle reker og tar med seg duen. Faren blir skadet og Elias må selv forsøke å styre båten hjemover. Trålen fastner imidlertid i propellen og båten begynner hjelpeløst å drive omkrng mellom skjær og grunner. Elias kommer på idéen om å sende duen etter hjelp. Den når hjemmet og familien får hjelp av det gjestende fartøyet til å finne Elias og faren. Båten deres bukseres i land.
Den malankarisk-ortodoks-syriske kirke

Historie

Den malankarisk-ortodoks-syriske kirke går tilbake på den syrisk-ortodokse kirke av Malankara, som ble styrt av egne, indiske metropolitter av Malankara, som var underordnet den syrisk-ortodokse patriark av Antiokia. I begynnelsen av 1900-tallet økte spenningene mellom de indiske menighetene og patriarken, siden en del av de indiske prestene ikke følte sine interesser godt nok ivaretatt av patriarken. På grunn av stridighetene ble metropolitten Mar Dionysios VI i 1911 ekskommunisert av den syrisk-ortodokse patriarken. Dermed var samfunnet del i en fraksjon som var trofast mot patriarken, og en fraksjon som fulgte den ekskommuniserte Dionysios. På hans initiativ ble tittelen Østen katolikos, som den syrisk-ortodokse kirke hadde avskaffet i 1860, gjenopplivet, og i 1912 ble Baselios Paulose I innsatt som den første Østens katolikos i India. Østens katolikos ble ansett som likestilt med patriarken i Antiokia, ikke underordnet ham – et klart brudd med den syrisk-ortodokse kirke.
Den unge kirkens synode bestemte seg i 1926 for å forhandle med paven om en mulig kommunion med den romerske kirke. Biskopene Geevargese Mar Ivanios og Jacob Mar Theophilos sto for forhandlingene. Innen kongregasjonen for østkirkene kom frem til et positivt svar i 1930, hadde de resterende biskopene forkastet planene om kommunion. Ivanios og Theophilos gjennomførte imidlertid unionen og grunnla dermed den syro-malankariske katolske kirke, som ble uavhengig av den ortodoks-syriske i 1932.
Fra 1934 ble de to åndelige ledervervene forent. Overhodet for kirken førte dermed tittelen Østens katolikos og metropolitt av Malankara. Samtidig antok kirken navnet den malankarisk-ortodoks-syriske kirke.
Etter forsøk på forsoning ble kirkene gjenforent i 1958, men uenighetene forsterket seg på nytt i løpet av 1970-tallet. Det endelige bruddet skjedde i august 1975, da den syrisk-ortodokse kirke ekskommuniserte Østens katolikos Baselios Paulose II og utnevnte en motkatolikos. Den malankarisk-ortodoks-syriske kirke ble etter bruddet anerkjent som autokefal av de andre orientalsk-ortodokse kirkene.
Verdensmesterskapet i banesykling

Verdensmesterskapet i banesykling ble arrangert første gang i 1893 i Chicago (1946 for kvinner), og arrangeres hvert år. Per 2017 konkurreres det i sprint, individuell forfølgelse, poengritt, keirin, 1 km tempo (500 meter for kvinner), scratch og omnium, samt lagøvelsene, lagforfølgelse, madison, lagsprint.
Svømming under VM i svømming 2013 – 50 meter ryggsvømming kvinner

Semifinaler

Semifinalene ble avholdt kl 18.12.
Cirkus Berny

Cirkus Berny var et sirkus i Norge mellom 1929 og 1984. 
Sirkuset ble startet våren 1929 av Rudolf Berny Barthel. Det opphørte under andre verdenskrig etter at Norge ble okkupert i 1940. Man ville ikke på noen måte samarbeide med de tyske myndighetene. Sirkuset startet opp etter krigen i 1946. I etterkrigsårene og i noen tiår fremover var sirkusforestillinger umåtelig populære, og Cirkus Berny holdt koken i over tredve år. 1979 ble siste sesong for en stund. I 1984 var de igjen på turné. Etter dette har det ikke vært ordinær sirkusdrift.
Assistant professor

Assistant professor er en akademisk stillingstittel i engelskspråklige land, særlig USA og Canada. Den brukes også i mange andre land, basert på eller inspirert av det nordamerikanske stillingssystemet, og som oversettelse for omtrent tilsvarende stillingstitler i andre systemer. På norsk oversettes tittelen som universitetslektor, og den brukes som engelsk oversettelse av den norske universitetslektor-stillingen (samt av de likeverdige titlene høgskolelektor og amanuensis). I Storbritannia og de fleste samveldestatene (unntatt Canada) er den tilsvarende stillingen tradisjonelt kalt lecturer, men fra 2010-årene har flere britiske universiteter tatt i bruk et amerikansk eller amerikanskinspirert stillingshierarki, herunder stillingstittelen assistant professor.
I Nord-Amerika er assistant professor en lavere stilling enn associate professor.
Tyv lurer tyv

Handling

Filmen handler om den berømte konsertpianisten Caroline DuLac (Audrey Hepburn), som kommer fra en aristokratisk familie. Hun stjeler den uvurderlige Fabergéeggsamlingen fra et museum i San Francisco for å frigjøre sin bortførte forlovede. Caroline drar til Ladera i Latin-Amerika og møter omstreiferen Mike Chambers (Robert Wagner). Først tror hun at Mike er en av de som har kidnappet kjæresten, men hun blir overbevist om det motsatte når han redder henne fra et drapsforsøk. De blir begge tatt til fange av en gjeng med meksikanske banditter. Samtidig blir de også forfulgt av Spicer (Jerry Orbach), en kjeltring som skal ta tilbake tyvegodset.
Slaget ved Matapan

Slaget ved Matapan var et sjøslag som fant sted 19. juli 1717 utenfor Kapp Matapan, i dag helst kalt Kapp Ténaro, ved kysten av Mánihalvøya sør i Hellas, mellom en samlet marinestyrke av Venezia, Portugal, Kirkestaten og Malta mot en osmanske flåte, under ledelse av Kapudan Pasja. Slaget var strategisk uavgjort, selv om osmanene mistet 14 skip og flere ble hardt skadet, mens de kristne allierte bare mistet tre skip.

Slaget

De 24 seilskipene til Diedo møtte de 24 galeiene til Pisano og den maltesiske lederen Belle Fontaines ni portugisisk-maltesiske skip nær Kapp Matapan den 2. juli. Etter å ha prøvd å finne en fordelaktig stilling med hensyn til osmanene i flere viker, og stundom gått i land for å fylle vann, reiste den allierte styrken til Marathonisi, innerst i Matapanbukta, for å finne vann. De hadde prøvd å komme seg til Sapienza men de hadde motvind og tok sjansen på ikke å bli fanget i bukten.
Tross i at galeiene tauet seilskipene sørover, var det ikke nok galeier, og den osmanske flåte med 52 seilskip, inkludert om lag 44 slagskip og fire galeier, ble sett i sør, på vestsiden av inngangen til bukten, den 19. juli. Med en lett vind fra sørøst betød dette at osmanene hadde fordelen. Diedo kunne ikke seile vest for den osmanske flåten, og valgte derfor å seile langsomt østover, til den andre siden av bukten.
Flåten var delt i fire divisjoner. Diedo var i spissen, etterfulgt av nestkommanderende, Correr. Den tredje eller bakre divisjonen ble kommandert av Dolfin og den fjerde eller allierte divisjonen ble kommandert av Belle Fontaine.
Ibrahim gikk til angrep med seks skip på den bakre divisjonen rundt kl. 6:00, mens resten av flåten hans gikk frem og gikk til angrep på fronten og sentret. Rundt kl. 12:00 var flåten på vei mot østsiden av bukten, og kort tid etter at de første skipene hadde snudd, snudde vinden mot sørøst, slik at de venetianske Skipene nå var i lovart i forhold til den osmanske flåten for første gang. Diado utnyttet denne fordelen og gikk til angrep på dem og det harde slaget vedvarte. Rundt kl. 15:00 trakk den osmanske flåten seg tilbake, og seilte mot Cervi-Cerigo-passasjen, mens de allierte seilte mot Kapp Matapan. Ingen av sidene ønsket å fortsette kampen.
Hvær av de allierte statene ga sine skipe æren for det de oppnådde.
Venetianerne mistet et slagskip som ble benyttet som sykehusskip og et brannskip, samt at mange fartøy var hardt skadet. De fikk 223 drepte og 257 skadde mann. Den osmanske flåten mistet 14 skip.
Florida Department of State

Florida Department of State er et departement i den amerikanske delstaten Floridas regjering. Departementet ledes av en minister som utnevnes av delstatsguvernøren, og har ansvar for valg, kunst og kultur og stiftelser og selskaper.
Léonin

Léonin (også kalt Leoninus, Leonius, Leo), født ca. 1150, død ca. 1201 var en fransk komponist som virket ved Notre-Dame katedralen i Paris.  
Léonin beredte grunnen for flerstemmighet i musikken. I hans tostemmige musikk lå en langsom liturgisk melodi i bunn, og over denne komponerte han overstemmer i ulike rytmemønstre. Hans verk Magnus liber organi (stor organum-bok) er en milepæl for den tidlige flerstemte musikken. Akkurat som i arkitekturen forsøkte Léonin å bygge stadig mer komplekse verk, og musikken hans klang mer fleksibelt og differensiert enn forgjengernes.
Léonin ble holdt høyt av sine samtidige og omtalt som «Optimus Organista». Sammen med etterfølgeren Pérotin var Léonin den mest betydningsfulle komponisten i Notre-Dame-skolen.
Middelmongolsk

Middelmongolsk var et mongolsk språk og et koinéspråk som ble snakket i mongolriket på 1200-tallet frem til 1400-tallet. Det hadde sin opprinnelse i Djengis Khan sin hjemmeregion i det nordøstlige Mongolia. Etter mongolrikets kollaps ble det splittet opp i flere mongolske språk. Middelmongolsk står svært nær det rekonstruerte språket protomongolsk, og dets umiddelbare etterfølger var klassisk mongolsk som ble benyttet under oversettelsen av de tibetanske mahayana-buddhistiske tekstsamlingene Kangyur og Tengyur. Sammenlignet med moderne mongolsk, hadde det ingen lange vokaler, det hadde en vokalharmoni og verbsystemer med et noe forskjellig kasus-system.
HMS «Centurion» (1732)

HMS «Centurion» var et linjeskip i Royal Navy med 60 kanoner, bygget ved Portsmouth Dockyard og sjøsatt 6. januar 1732.
Førstekaptein på «Centurion» var Francis Dansays. Skipet tjente først i Kanalflåten før det tok del i Sir John Norris' tokt til Lisboa i 1736. Kaptein George Anson tok kommandoen over «Centurion» i desember 1737 og førte en liten skvadron til kysten av Afrika, og så til Jamaica, før han vendte tilbake til England i 1739. Skipet ble reparert i Portsmouth mellom august 1739 og januar 1740 for å kunne forstyrre spansk skipstrafikk langs kysten av Sør-Amerika og ta Manila-gallionene.

Jordomseiling

Da Den østerrikske arvefølgekrigen brøt ut fikk Anson kommando over en skvadron på seks skip og seilte til Manila for å ta den spanske kolonien. En annen skvadron under kaptein Cornwallble sendt og skulle seile til Manila via Kapp Horn. De to skvadronene skulle avskjære de spanske skipene som skulle til Manila.
Anson seilte med «Centurion» som flaggskipet sitt. Skvadronen la til kai i Madeira i Brasil, Port St Julian og Argentina, og nådde til slutt Kapp Horn i mars 1741. Nå var spanjolene klar over planene om å ta Manila og hadde sendt ut sin egen skvadron. En rekke uvær spredde skipene i flåten og mannskapet ble kraftig redusert på grunn av sykdom. Anson presset på og tok flere spanske handelsskip, og skvadronen fortsatte med å ta spanske bosetninger og avskjære spanske handelsmenn, før Anson seilte «Centurion» og «Gloucester» til Kina. «Gloucester» var i så dårlig forfatning at Anson boret det i senk og tok mannskapet over på sitt eget skip, og 15. august gikk de i land ved Tinian. Den 21. september blåste en tyfon «Centurion» til sjøs. Anson fryktet at skipet var tapt og gjorde seg klar til å seile til Kina i en ombygd spansk bark, men «Centurion» hadde overlevd stormen og mannskapet klarte å seile det tilbake til Anson.
«Centurion» seilte til Macau for å bli reparert, før Anson la kursen mot Filippinane i håp om å møte et spansk skatteskip han kunne ta. Den 20. juni gjorde han nettopp dette og fant gallionen «Nuestra Señoren de la Covadonga» med 36 kanoner. Etter et lite slag ble det spanske skipet tatt. De to skipene seilte til Canton den 11. julen, hvor Anson solgte det spanske skipet og heiste så seil mot England den 15. desember 1743.

Senere år

«Centurion» nådde frem ved Spithead den 15. juni 1744 og var da totalt nedslitt. Skipet gjennomgikk reparasjoner og ble redusert til 50 kanoner. Det fikk en kort stund navnet «Eagle», men 15. desember 1744 ble navnet endret tilbake til «Centurion» den 15. november 1745.
I senere år deltok skipet i slaget ved Kapp Finisterre den 3. mai 1747 under hennes gamle kommandant, nå
kontreadmiral George Anson. Etter flere reparasjoner seilte hun både til Middelhavet og til Nord-Amerika i 1750-årene, og var i 1758 medvirkende i
Beleiringen av Louisbourg i 1758 og i 1759 i Slaget ved Abrahamslettene I 1760 ble hun flaggskipet til Sir James Douglas ved Jamaica og var aktiv i det britisk toktet mot Cuba ved Havanna sommeren 1762.
Siste del av 1760-årene seilte hun i Middelhavet før hun i 1769 ble hugget opp.
Norgesmesterskapet i orientering 2014

Norgesmesterskapet i orientering 2014 bestod av flere arrangementer som i 2014 kåret norgesmestere i orientering.
Hovedmesterskapet ble arrangert i Trondheim 24.-25. mai og Dikemark 11.-14. september (NM-uka).
Oktoberbokhandlene

Oktoberbokhandlene var en kjede norske bokbutikker i drift på deler av 1970-tallet og 1980-tallet, opprettet i regi av ml-bevegelsen. 
Oktoberbokhandlene solgte utgivelser fra AKP(m-l)s forlag Oktober, men det ble også omsatt mye annen samfunnskritisk litteratur; bøker, tidsskrifter, aviser, plakater og musikk. På mange plasser fungerte bokhandlene både som et senter for den politisk aktiviteten rundt partiet og en kilde for alternativ litteratur.
Bokhandelen i Tromsø ble landskjent da den i 1977 ble ødelagt ved et alvorlig sprengningsattentat.

Attentatet mot Oktober i Tromsø

Det var brannstiftelser og hærverk mot mange av bokhandlene, fra nynazister og andre. Butikken på Lillehammer ble forsøkt påtent.
Men det alvorligste angrepet kom mot Oktober i Tromsø. Natt til 13. mars 1977 ble det gjennomført et dynamittattentat mot lokalene i Grønnegata. Det ble sprengt hull i veggen, vinduene blåst ut og bokhandelen ødelagt. Bare tilfeldigheter gjorde at ikke liv gikk tapt: To nattevakter hadde forlatt lokalet kort tid før det smalt, og det bodde folk i huset. 
To gjerningsmenn ble pågrepet en ukes tid etter sprengningen. 
Ved attentatet stilte AKP i Tromsø store spørsmål ved politiets rolle. Før attentatet hadde man meldt fra om flere tilfeller av hærverk og angrep mot bokhandelen. Man hadde fått liten støtte fra politiet, og hadde selv måttet organisere nattevakter i butikken. Etter attentatet ga politiet næring til rene avisspekulasjoner: Hadde AKP kanskje selv sprengt bokhandelen? Samtidig mente AKP politiet virket mest opptatt av å utnytte attentatet til å drive politisk kartlegging av partiet, og anklaget politiet for å ha beslaglagt papirer fra butikken. Politiet avviste disse anklagene, men 19 år senere avdekket Lundkommisjonens rapport at Tromsø AKP hadde hatt rett.
Holla Metall

Holla Metall er et smelteverk lokalisert på Kyrksæterøra i Hemne kommune i Trøndelag. 140 mennesker er sysselsatt ved bedriften. Bedriften ble solgt fra Fesil AS til det tyske firmaet Wacker Chemicals i 2010.
Platymela

Utseende

Middelsstore (10-15 millimeter), avlangt-ovale, glatte og blanke, gjerne rødoransje bladbiller, dekkvingene kan være mørke. Antennene er knapt halvparten så lange som kroppen.

Levevis

I alle fall noen av artene lever på busker i familien Sapindaceae.

Utbredelse

Slekten er utbredt i Australia.
Knapstad (Hobøl)

Knapstad er et sted i Hobøl kommune i Østfold. Knapstad er et av stoppestedene til Østfoldbanen og E18 passerer gjennom kommunen. Kommunens ungdomsskole ligger på Knapstad. Stedet har legesenter, tannlege, fotpleier, skole og et bo- og behandlingssenter. Siden 2008 har Knapstad vokst sammen med Spydeberg til ett tettsted i henhold til SSBs definisjon.
Knapstad er også kjent gjennom Øivind Bluncks figur Reidar, som gjentatte ganger fleipet med at hans far kom til å trekke seg tilbake til «Knapstad Hvilehjem» når han ble gammel.
Pistolreker

Knips

Pistolrekene konkurrerer med mye større dyr som spermhvalen og hvithvalen om å være de mest høylytte dyrene i havet. Når de knipser med knipsekloa, dannes en kavitasjon i vannet. Lydtrykket kommer opp mot 80 kPa i en avstand på 4 cm fra kloa. Lydtrykket er stort nok til å drepe småfisk. Lyden varer mindre enn ett millisekund. Lyden brukes både til jakt og kommunikasjon.
Pistolrekene var de første sjødyrene man observerte bruke kavitasjon for å lage lyd. Siden har man oppdaget at også sjøknelere kan slå så fort og hardt med forbeina at det kan dannes kavitasjoner.
Zhang Hong (153–212)

Zhang Hong (forenklet kinesisk: 张纮, tradisjonell kinesisk: 張紘, pinyin: Zhāng Hóng, Wade-Giles: Chang Hung, stilnavn: Zigang; født 153, død 212) var en konfuciansk embedsmann under krigsherren Sun Quan mot slutten av det østlige Han-dynastis tid.
Han kom fra kommanderiet Guangling (delvis i dagens Jiangsu), og sammen med Zhang Zhao var han en av «de to Zhang» som ble rekruttert samtidig av Sun Jian. Han var nær venn av familien Sun family, og da Sun Jian begynte på sine felttog var Zhang Hong med som rådgiver. På Sun Ces tid var det ofte Zhang Hong som skrev de offisielle memorialer og essays til keiser Xian og Cao Cao. Etter Sun Ces død ble han sendt for å tjenestegjøre for Cao Cao, og senere ble han sendt av Cao Cao for å følge med på Sun Quans virksomhet. Men Zhang Hong forble tro mot Sun Quan, og på sitt dødsleie bad han Sun Quan om å utvikle byen Moling (dagens Nanjing i Jiangsu), som etterhvert skulle bli riket Wus hovedstad.
Kumul (Kumul)

Hami, på uigursk: Kumul (kinesisk: 哈密; pinyin: Hāmì; uighursk: قۇمۇل / Kumul) er et byfylke i prefekturet Kumul i den autonome region Xinjiang i Folkerepublikken Kina.
Befolkningen var på 364 796 innbyggere i 1999, med selve småbyen Hami på 142 112 innbyggere i 2007.
Området er kjent i Kina for sine meloner.

Navn

Staden heter Qumul eller Qomul på uigursk.
Et av de eldste belagte kinesiske navnene er Kūnmò 昆莫. I dokumenter fra Handynastiet ble byen kalt Yīwú 伊吾 eller Yīwúlú 伊吾卢, under Tangdynastiet ble den kalt Yīzhōu 伊州; under Yuandynastiet transkriberte man det mongolske navnet for stedet, Qamil, til kinesisk som Hāmìlì 哈密力. Fra Mingdynastiet og fremover er Qumul kjent som Hāmì 哈密.
Den portugisiske jesuitten Bento de Góis gav informasjon til sin italienske medbror pater Matteo Ricci som i 1605 nedtegnet navnet som Camul.
Anthanassa

Utseende

Nokså små, brune sommerfugler, vingene med et hvitt tverrbånd, gjerne også noen hvite eller røde flekker.

Levevis

Rutevingene er ikke spesielt sterke flygere, og de fleste artene er nokså stedbundne med små, lokale kolonier. Larvene lever selskapelig i silkespinn. De tar opp forsvarsstoffer fra næringsplantene og er derfor trolig usmakelige for rovdyr.
I alle fall noen av artene har larver som lever på planter i akantusfamilien (Acanthaceae).

Utbredelse

Slekten er utbredt i den Neotropiske økosonen, fra det sørlige USA og sørover.
Dingwall

Etymologi

Det engelske navnet Dingwall er avledet av det norrøne Þingvöllr som betyr tingvoll eller tingsted. Det gæliske navnet Inbhir Pheofharain betyr Pefferys munning.

Historie

Dingwall ble sannsynligvis anlagt i norrøn tid, som en grensepost mellom det nordlige norrøne jarledømmet som kontrollerte Orknøyene, Caithness og Sutherland, og de skotske områdene lenger øst og sør. Lokale historikere tror det var orknøyjarlen Torfinn Sigurdsson Rike som anla Dingwall rundt 1050. Byen kom ikke under kontroll av de skotske kongene før omkring år 1200, og i 1226 ga Aleksander II av Skottland byen status som kongelig burgh. Borgen, som sannsynligvis hadde eksistert fra norrøn tid, ble utvidet og var en viktig strategisk befestning. Under den skotske uavhengighetskrig var borgen besatt av Edvard I av Englands soldater.
Dingwall ble sete både for jarledømmet Ross og det senere grevskapet Ross-shire. Angus Lord of the Isles erobret Dingwall i 1411 under sitt forsøk på å få kontroll over jarledømmet Ross. Han måtte imidlertid trekke seg tilbake, men hans sønn Aleksander ble anerkjent som jarl av Ross i 1438 og regjerte fra Dingwall.

Annet

Det lokale fotball-laget er Ross County, de rykket etter sesongen 2011/2012 opp i Scottish Premier League, og hjemmebanen Victoria Park må i den anledning bygges ut.
Parakimerus

Utbredelse

Arten er endemisk for Madagaskar.